สังคมกองทุนรวม
สังคมกองทุนรวม&nbsp;ประจำวันศุกร์ที่ 21 ธ.ค. 2555
21 ธ.ค. 2555

สังคมกองทุนรวม ประจำวันศุกร์ที่ 21 ธ.ค. 2555 
...ดัชนีหุ้นไทยดีวันดีคืน มาร์เก็ตแคปก็เพิ่ม ทั้งตลาดหลักทรัพย์และตลาดหลักทรัพย์ เอ็ม เอ ไอ แถมมูลค่าการซื้อขายเฉลี่ยต่อวัน ก็เพิ่มขึ้น 59.61% ในเดือน พ.ย. เทียบกับช่วงเดียวกันของปีที่ผ่านมา และนักลงทุนต่างประเทศกลับมาซื้อสุทธิในเดือน พ.ย. และยังต่อเนื่องมาในเดือน ธ.ค.นี้ด้วย 
...ถือเป็นข่าวที่ดีของตลาดหุ้นไทยในช่วงปลายปี นักลงทุนหลายท่านอาจต้องเลื่อนโปรแกรมท่องเที่ยวออกไป เพราะคอยเฝ้าจับตาตลาด หรือเปล่า? 
...มันก็น่าอยู่หรอกนะ อาจจะมีลุ้นดัชนี 1,400 ก็ได้ ค่ายที่คอนเซอร์เวทีฟหน่อยให้เป้าหมาย 1,3901,400 ในเดือน ม.ค. 56 
... บรรยากาศหุ้นไทยสดใส กองทุนหุ้นก็ทำกำไรเข้าเป้า โดยเฉพาะกองทริกเกอร์ทั้งหลาย ล่าสุด บลจ.เอ็มเอฟซี ก็ทำกองทุนเปิด SPOT55 เข้าเป้าหมายครั้งที่ 1 ไป 5% เตรียมจ่ายผลประโยชน์ให้ผู้ถือหน่วยแล้ว 
...บลจ.ไทยพาณิชย์ ก็ปิดทริกเกอร์ไป 2 กอง เป็นกองที่ให้ผลตอบแทน 7% และ 10% ผู้ถือหน่วยเตรียมรับเงินคืนวันนี้และวันพุธหน้า 
...ด้าน บลจ.ธนชาต ออกบ้าง กองทุน TChallenge3 ลงทุนหุ้นไทย ตั้งเป้าหมาย 7% ใน 7 เดือน ขาย IPO ถึงวันที่ 24 ธ.ค. เน้นลงทุนในหุ้นที่มีศักยภาพในการเติบโตสูง มีโอกาสที่จะทำกำไรในช่วงภาวะผันผวน 
...บลจ.ไทยพาณิชย์ ออกกองทุนตราสารหนี้ในช่วงนี้ 3 กองรวด อายุ 3 เดือน 6 เดือน และ 1 ปี คาดหมายผลตอบแทน 2.9% 3.1% และ 3.4% ตามลำดับ ขาย IPO ถึงวันที่ 24 ธ.ค.นี้ 
...ส่วน บลจ.กรุงไทย ออกกองทุนตราสารหนี้ชื่อกองทุนเปิดเคแทม เวิลด์ บอนด์ เพื่อการเลี้ยงชีพ เป็น Feeder Fund ลงทุนในหน่วยลงทุนของ Templeton Global Bond Fund ซึ่งเน้นลงทุนในพันธบัตรรัฐบาลสกุลเงินต่างๆ ในทั่วโลก ขาย IPO ถึงวันที่ 25 ธ.ค.นี้ 
...ส่งท้ายกันลืม บอกข่าวกันอีกครั้ง โค้งสุดท้ายแล้ว สำหรับผู้ที่ยังไม่ได้ซื้อกองทุนรวม ยังตัดสินใจไม่ได้ ยังไม่รู้ว่าต้องซื้อจำนวนเท่าใด ยังไม่เคยไปซื้อเลย เตรียมไปงานลดภาษีนาทีสุดท้ายด้วย LTF&amp;RMF งานมีถึงวันที่ 23 ธ.ค. ที่ศูนย์การค้าเซ็นทรัลเวิลด์ พบทุกคำตอบเรื่องกองทุนรวม รวมเอา LTFRMF 150 กองทุน และกองทุนรวมประเภทอื่นรวมกว่า 1,300 กองทุนมาให้เลือกลงทุน พร้อมรับคำปรึกษาการลงทุนจาก 18 บลจ. ชั้นนำในงาน เพื่อให้เกิดความรู้ความเข้าใจก่อนตัดสินใจลงทุน 
...ส่วนใครที่เห็นดัชนีพุ่งสูงๆ แบบนี้ และคิดว่าการเข้าซื้อกองทุน LTF/RMF ในช่วงนี้ ราคาแพงไปหรือไม่? ปัญหาคาใจแบบนี้ ท่านต้องไปหาคำตอบจากผู้เชี่ยวชาญในงาน แต่ที่แน่ๆ ใครถือหน่วยลงทุนไว้เมื่อต้นปี กับตอนปลายปีแบบนี้ จะเห็นว่ากำไรไม่รู้เรื่องเหมือนกัน หากทำ DCA ซะก็สบายใจไปแล้ว จริงแมะ